Talle skole tydens vakansie geplunder, besteel | Maroela Media
Tydens die onlangse 24 dag lange skoolvakansie is 42 skole in die Wes-Kaap besteel of gevandaliseer, ŉ styging van die 27 wat in die vorige jaar aangemeld is. “Dit is verskriklik,” het Debbie Schäfer, Wes-Kaapse LUR vir onderwys, Dinsdag in ŉ verklaring gesê.
Van Januarie tot Junie verlede jaar is altesame 395 skole in die provinsie besteel of geplunder. In die eerste ses maande van vanjaar, is 471 skole óf besteel, óf gevandaliseer, het sy gesê.
Van Januarie tot Desember verlede jaar is 768 skole geteiken. “Gemiddeld word twee skole dus elke dag besteel of gevandaliseer,” het Schäfer gesê.
Volgens die LUR kom voorvalle boonop nie net binne die metrogebied voor nie. ŉ Skool in George het die afgelope jaar reeds tien voorvalle van diefstal en plundery aanhangig gemaak. Skole in die Paarl, Langebaan en Laingsburg het agt voorvalle aangemeld.
“Die probleem strek oor die hele provinsie en dit is een wat ons saam sal moet help oplos. Ons skole moet plekke wees waarheen ons gaan om te leer, nie waarheen misdadigers gaan om te steel nie,” het Schäfer gesê.
“As ŉ departement speel ons ŉ belangrike rol om veiligheidsmaatreëls soos omheining, diefwering en alarms wat aan ŉ gewapende reaksiemag gekoppel is, met ŉ beperkte begroting te implementeer.
“Die Wes-Kaapse onderwysdepartement verskaf ook 24-uur sekuriteit by sekere skole. Dit is uiters duur en nie altyd moontlik om te voorspel waar of wanneer ŉ voorval gaan plaasvind nie.
“Tog word selfs skole mét veiligheidswagte soms ook geteiken en ongelukkig is die wagte se lewens selfs in gevaar. Van die 42 skole wat die afgelope skoolvakansie geplunder is, het 24 sekuriteitsbeamptes tydens die vakansie gehad.
“In Mei vanjaar is ŉ veiligheidswag by die Woodlands Sekondêre Skool tragies vermoor terwyl hy by die skool aan diens was. Drie ander skole het ook aanvalle op veiligheidswagte die afgelope jaar aangemeld.
“Ek pleit daarom by alle burgers, organisasies en staatsdepartemente om die vlaag te help stuit.”
Schäfer het gesê hulle maak staat op die polisie om veiligheid en bestendigheid in woonbuurte te verseker, maar dat daar heeltemal te min polisielede in die provinsie is. Polisiesigbaarheid, asook die polisie se reaksietyd, is dus soms onvoldoende.
Sy het gesê skole moet vennootskappe aangaan met plaaslike buurtwagte en gewapende reaksiemaatskappye en moet met hul plaaslike polisiestasie saamwerk om bykomende patrollies by skole te doen.
Schäfer het inwoners bedank wat reeds aktief betrokke is om hul skole te help beskerm.
Die departement werk ook saam met verskeie ander instellings om ŉ slagoffer-impakstudie te doen, asook om ŉ getuie-ondersteuningstelsel by te hou sodat sake wat verband hou met misdaad by skole vinniger verwerk kan word.
Hy laat my lag ,die regering wil sekuriteits firmas verbied om wapens te dra en al bel jy die polisie daag hulle nie op nie.
Ons het ‘n nasie van diewe geword…..
Nee, ek is nie ‘n dief nie. Hulle het ‘n land van diewe geword.
Meester · 2 maande gelede
Ons het ‘n volk wat dood bloei geword.
Ja want hulle weet die polisie gaan niks doen nie want hulle weet nie wat om te doen nie behalwe om hulle kruideniers in die polisie vans te laai
Ons plaaslike polisie kantoor het ‘n paniek knoppie wat afgaan by die sekuriteits maatskappy! Hahahaha!
Wag net ‘n bietjie. In watter “gemeenskappe” is hierdie skole? Maak dit ‘n bietjie bekend.
Ek dink nie dit sal “polities korrek” wees nie!
Maklik. Kwintel 1 tot 4 skole. Model C skole is nou kwintel 5 skole en kry bykans geen hulp behalwe die helfte van die onderwysers en skool geboue van die regering nie. Alles moet deur die ouers betaal word, en die wat nie kan of wil betaal nie, mag nie weg gewys word nie. So skole wat skoolgeld vorder val nie hieronder nie en kry alles van my en jou belasting af, waar ek nog moet betaal om my kind in ‘n skool te hê, en dan nog die regering se verantwoordelikheid ook moet nakom om krag water sekuriteit onnies ens by die skool te hê. So allee SA burgers is nou mos gelyk. Lees gerus Animal Farm weer.
En “hulle” is so besig om gemors uit te dink, elke dag , dat “hulle” nie n “clue” het wat om hulle aangaan nie…..
Ek beslis ook nie. Ek is wel uitgelewer aan daai nasie deur die verraaiers onder my eie geledere van die vorige politieke bestel.
Gaan ooreenkomste aan met klubs en stokperdjie verenigings. Gee vir hulle gratis gebruik van fasisliteite. Dan is daar konstant mense en dit dien as ‘n afskrik middel. Ons het so ‘n ooreenkoms met ‘n skool naby ons waar ons ‘n leë stoor gekry hey het vir ons stokperdjie en omdat ons gereeld daar is, veral gedurende vakansies en naweke dien ons as ‘n afskrik middel.
Ag nou ja, stuur maar die rekening ANC, ons sal weer betaal. Ons het bome agter in die erf waaraan geld groei. ????????????
dink net hoe lekker gaan hulle die skole plunder as president ramaposa se tablette aan skole gegee word .
Verkoop alle skole aan privaat eienaars en stuur die kinders huistoe.
Saai dan aanlyn onderrig uit na die leerders in hul eie huise … onder toesig van die ouers.
Staatskole is disfunksioneel en het die markplein geword waar kinders blootgestel word aan afbrekende idees, kriminele jeugmisdadigers, dwelms, promiskuiteit en ‘n plethora van siektes!
Daar is buitendien geen aanvraag by werkgewers vir die Staakskool tipe matrikulante nie.
Met aanlyn leer kan elke kind teen sy / haar eie tempo vorder volgens hulle individuele vermoë, behoeftes en motivering.